康熙字典《唐韵》徒敢切《集韵》《韵会》杜览切《正韵》徒览切,音淡。《说文》噍啖也。《前汉·王吉传》吉妇取枣以啖吉。又《荀子·王霸篇》不好循政,其所以有啖啖常欲人之有,是伤国。《注》啖啖,幷吞貌。《玉篇》同噉。《广韵》同啗。《集韵》同餤嚪。又《广韵》《集韵》《正韵》徒滥切《韵会》徒绀切,音憺。《广韵》狂也。又《集韵》噍也。又与淡通。《史记·叔孙通传》吕后与陛下攻苦食啖。《注》徐广曰:啖,一作淡。如淳曰:食无菜茹为啖。又姓。《晋书·载记》啖靑,氐羌名将。又唐啖助,宋啖鳞。